UDEM AMXIB (5)
Y ura t: Lhusin Zergi (Tinejdad)
Amm nek amm kem. Igellinen ayed nga. Nedder deg uzaglu
n ddel d timmuzdert agh iwtan akwmamen (clou) ger tuyat. Nedder deg umelleq
akuyas (honte quotidienne) anegh ikerfen, anegh imeggern iseknaf (entrailles)
s ijenway...
Kem tsusmed. Nek susmegh. Netta issusem... Ulac awal
ghef tlelli, ghef ibniqen, ghef lehkam amessas.
Nnan: "Imi iqqnen urda t kejmen yizan", "Igidar lan
imejjan" "Icekkamen n lmexzen llan g mayed igan adghar"....
Nek nnigh: "Siwel negh qqim, wenna yessusmen amm wenna
yemmuten". Kem tsusmed ihi (donc) temmuted. Nek sawlegh maka ur ssinegh is
mmutegh midd sulegh ddregh. Di tmurt inw wenna ysawlen immut.Wenna ysusmen
immut.Wenna yemmuten yummer...
Nnigh ger i d ighf inw: Amm nek amm kem nekkucem.
Neswa seg waman n tlufa, nsusem,nekkes fad anegh izedghen deg uzaglu
nefferfed. Tasussmi nsul nessusem...
Amm nek amm kem. Ran ad anegh kksen seg tudert. Ad
nesghuyyu deg umagha (desert) n tudert amm iydan...
تSeg
wass g ten id islutef Ccam (Syrie) ayed neswa xub asemmam.ت
Sselwun aghed inighan. Kerzen ger anegh asennan. Kerzen ger anegh acekkam.
Nekwni ger anegh nettemcerrag. Ger anegh netnagh amm wuccan, amm icenga.
Ayla nnegh ger asen ttettant. Griwel a yudem amxib ghef uretbi d Urumi, ghef
yidles ahraymi, ghef wudem n igdi... Swan tidi n ighsan nnek, tcen ak
tiseggwin, nebren tilawt nnek, kksen ak anamek(sens). Key tessusmed. Nek
susmegh. Netta issusem.
Isul itteddu.
Lhoussain ZERGUI Tinejdad
kab_Latn kab_Latn kab_Latn kab_Latn fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn eus_Latn